PRITARTA

Rokiškio rajono savivaldybės tarybos

2023 m. gruodžio 21 d. sprendimu Nr. TS-

**VYTAUTO DIDŽIOJO UNIVERSITETO IR ROKIŠKIO RAJONO SAVIVALDYBĖS**

**BENDRADARBIAVIMO SUTARTIS**

2023 m. d. Nr.

Kaunas/Rokiškis

**Vytauto Didžiojo universitetas**, pagal Lietuvos Respublikos įstatymus įsteigta ir veikianti viešoji įstaiga, juridinio asmens kodas 111950396, buveinės adresas: K. Donelaičio g. 58, LT-44248 Kaunas (toliau – Universitetas), atstovaujamas Universiteto rektoriaus Juozo Augučio, veikiančio pagal Universiteto Statutą, ir **Rokiškio rajono savivaldybė** (toliau – Savivaldybė), atstovaujama Savivaldybės mero Ramūno Godeliausko, toliau kartu vadinami Šalimis, o kiekviena atskirai – Šalimi, būdami suinteresuoti skatinti tarpusavio bendradarbiavimą pedagogų rengimo srityje, sudarė šią bendradarbiavimo sutartį (toliau – Sutartis).

**I SKYRIUS**

**BENDROSIOS NUOSTATOS**

1.1. Sutarties objektas – Universiteto ir Savivaldybės bendradarbiavimas, siekiant abipusiai naudingų tikslų rengiant kvalifikuotus pedagogus, užtikrinant pakankamą pedagogų poreikį Savivaldybės švietimo įstaigose, srityje.

1.2. Sutartis nesukuria Šalims jokių finansinių įsipareigojimų, yra grindžiama geranorišku ir abiem pusėms naudingu Šalių bendradarbiavimu, įgyvendinant Sutartyje numatytus tikslus.

**II SKYRIUS**

**ŠALIŲ ĮSIPAREIGOJIMAI**

2.1. Universitetas įsipareigoja:

2.1.1. informuoti Savivaldybę ir Savivaldybės mokyklas apie Universiteto siūlomas ugdymo krypties programas, galimybes ir sąlygas studijuoti;

2.1.2. teikti Savivaldybei dominančią informaciją apie ugdymo krypties studijas, mokslą ir šviečiamąją veiklą Universitete;

2.1.3. kviesti Savivaldybės mokyklų vadovus ir pedagogus dalyvauti Universiteto organizuojamose konferencijose, seminaruose, mokymuose, Karjeros dienose ir kituose pedagogų profesinio tobulinimo renginiuose;

2.1.4. skleisti informaciją apie kartu su Savivaldybe organizuojamus renginius ir iniciatyvas Universiteto bendruomenei ir socialiniams partneriams;

2.1.5. siųsti studentus į Savivaldybės organizuojamas praktikas, pažintines ekskursijas;

2.1.6. teikti visokeriopą pagalbą Savivaldybei ieškant jaunų specialistų: informuoti studentus apie karjeros ir praktikos galimybes Savivaldybėje, padėti organizuoti studentų susitikimus su Savivaldybės atstovais;

2.1.7. Marketingo ir komunikacijos departamento vyr. koordinatorius Nerijus Žeronas (el. p. nerijus.zeronas@vdu.lt) atsakingas už šios Sutarties vykdymą.

2.2. Savivaldybė įsipareigoja:

2.2.1. siekdama užtikrinti pakankamą pedagogų poreikį Savivaldybės švietimo įstaigose, skleisti Universiteto pateiktą informaciją apie ugdymo krypties studijas, mokslą ir šviečiamąją veiklą Universitete;

 2.2.2. skatinti Savivaldybės mokyklų vadovų domėjimąsi ugdymo krypties studijomis Universitete, supažindinant mokinius su Universiteto ugdymo krypties studijų programomis, stojimo sąlygomis ir procedūromis;

2.2.3. teikti Universitetui informaciją apie pedagogų poreikį Savivaldybės švietimo įstaigose;

2.2.4. kviesti Universiteto darbuotojus bei studentus dalyvauti Savivaldybės organizuojamose konferencijose, seminaruose, mokymuose ir kituose renginiuose;

2.2.5. skleisti informaciją apie kartu su Universitetu organizuojamus renginius ir iniciatyvas;

 2.2.6. Rokiškio rajono savivaldybės administracijos Švietimo ir sporto skyriaus vedėjas Aurimas Laužadis (el. p. svietv@rokiskis.lt) atsakingas už šios Sutarties vykdymą.

**III SKYRIUS**

**SUTARTIES GALIOJIMAS, KEITIMAS IR KITOS SĄLYGOS**

3.1. Sutartis įsigalioja nuo jos pasirašymo dienos ir yra neterminuota.

3.2. Sutartis gali būti nutraukta bet kurios Šalies iniciatyva, įspėjus kitą Šalį prieš 30 kalendorinių dienų.

3.3. Visi šios Sutarties pakeitimai, papildymai ir priedai galioja, jei yra sudaryti raštu ir tinkamai pasirašyti abiejų Šalių.

3.4. Sutartis sudaryta dviem vienodos teisinės galios egzemplioriais, po vieną kiekvienai Šaliai.

3.5. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui bei tarpusavio santykiams.

3.6. Šalys susitaria, jog susirašinėjimą vykdo el. būdu arba registruotu paštu. Nurodytu adresu Šaliai pateiktas rašytinis pranešimas, įspėjimas arba kitokia korespondencija yra laikoma tos Šalies gauta 3 (trys) darbo dienos po išsiuntimo, o jei siunčiama elektroniniu paštu – kitą po išsiuntimo dienos einančią darbo dieną.

3.7. Jei pasikeičia Šalies adresas ir (arba) kiti kontaktiniai ir (arba) atsiskaitymo duomenys, Šalis privalo per protingą terminą informuoti kitą Šalį apie tokių duomenų pasikeitimą.

3.8. Sutartį pasirašantys Šalių atstovai patvirtina, kad jie turi įgaliojimus Šalių vardu pasirašyti Sutartį su visais joje nustatytais įsipareigojimais ir teisėmis, supranta jos turinį bei pasekmes.

3.9. Šiai Sutarčiai taikoma ir Sutartis bus aiškinama pagal Lietuvos Respublikos teisę. Šalys susitaria, kad Lietuvos Respublikos teismai turės pilną jurisdikciją sprendžiant dėl nesutarimų ir ginčų, susijusių ar kylančių iš šios Sutarties, teismingumą nustatant pagal Universiteto buveinės adresą.

**IV SKYRIUS**

**ŠALIŲ REKVIZITAI IR PARAŠAI**

**Universitetas Savivaldybė**

Juridinio asmens kodas 111950396 Juridinio asmens kodas 188772248

K. Donelaičio g. 58, LT-44248 Kaunas Sąjūdžio a. 1, LT-42136, Rokiškis

Tel. + 370 37 327 877 Tel. (8 458) 71 233

El. paštas: info@vdu.lt El. paštas: savivaldybe@rokiskis.lt

Vytauto Didžiojo universiteto rektorius Rokiškio rajono savivaldybės meras

Prof. Juozas Augutis Ramūnas Godeliauskas

\_\_\_\_\_\_\_\_\_\_\_\_\_\_\_\_\_\_\_